projecte-aina/catalan_government_crawling huggingface dataset:
Aquesta convocatòria finançada per EuropeAid busca propostes que reforcin la inclusió de grups de persones vulnerables, en particular, dones i joves en regions particularment en desavantatge al Camerun.
Els objectius de la convocatòria es divideixen en dues parts:
Promoció del rol de la dona i els joves com agents de desenvolupament i canvi a través de:
Protecció i promoció de persones i grups vulnerables:
Es busquen propostes innovadores i metodologies amb potencial de ser replicades a gran escala que incloguin l'ús de les noves tecnologies, xarxes socials, etc...
La Unió Europea busca promoure i donar suport a la democràcia i drets humans en totes les seves relacions externes.
A través del seu programa EuropeAid busca intensificar els esforços de promoure un entorn favorable per a la societat civil en països socis, promoure una participació estructurada de les organitzacions de societat civil en les polítiques nacionals del països socis de la Unió.
El Parlament Europeu anima a tothom a mostrar la veritable cara d'Europa: les persones, participant en un concurs fotogràfic on s'ha de compartir un retrat que capti les cares d'Europa.
Els guanyadors visitaran el Parlament Europeu a Brussel·les el dia 4 de maig.
Es premiaran 5 retrats i un guanyador global triat pel públic.
Durant el concurs es republicaran les millors fotos i la que tingui més likes serà la guanyadora triada pel públic.
Les fotos guanyadores i una selecció de les millors fotos seran exposades al Parlament Europeu a Brussel·les, com a part d'una exhibició que es farà el 4 de maig a la qual estan convidats els 6 guanyadors.
El Servei d'Ocupació de Catalunya (SOC) ha destinat 2.600.000 euros per subvencionar la contractació de 75 persones tècniques referents d'ocupació juvenil per part d'ajuntaments i consells comarcals, que han començat a treballar per tot Catalunya per donar atenció de manera personalitzada als joves més vulnerables per tal d'acompanyar-los en el seu procés de transició de l'escola al món laboral.
Com a referents d'ocupació juvenil, els tècnics i tècniques treballaran a les oficines Joves de manera coordinada amb centres educatius, oficines de treball, dispositius de salut i serveis socials, amb l'objectiu d'assegurar una resposta integral als joves que impulsi la seva formació professional i una posterior inserció laboral de qualitat.
Les seixanta entitats locals que rebran personal van ser escollides a través de la convocatòria de subvencions del Programa referent d'Ocupació juvenil.
Aquesta iniciativa està cofinançada per la Iniciativa d'Ocupació Juvenil i pel Fons Social Europeu.
Entre els Ajuntaments que rebran assistència es troben Barcelona, Canovelles, Cornellà, El Prat de Llobregat, El Vendrell, Figueres, Girona, L'Hospitalet de Llobregat, Lleida, Manresa, Mataró, Palafrugell, Reus, Sabadell, Salt, Santa Coloma de Gramenet, Santa Margarida de Montbui, Tarragona i Terrassa.
A més, es destinarà com a mínim una tècnic referent d'ocupació juvenil per consell comarcal.
PRIMA ( Partnership for Research and Innovation in the Mediterranean Area ) és una iniciativa per a la recerca i la innovació finançada pel fons europeu Horizon 2020, que té com a voluntat la unió de coneixement i patrimoni cultural dels països de la mediterrània, per tal de desenvolupar, entre d'altres, les àrees amb escassetat d'aigua, proveint-les d'oportunitats de treball en el camp de l'alimentació i competitivitat per emprenedors i dones, conservant els ecosistemes.
Actualment compta amb la participació d'onze països de la UE (Croàcia, Xipre, França, Alemanya, Grècia, Itàlia, Luxemburg, Malta, Portugal, Eslovènia i Espanya) i 8 països mediterranis no europeus (Algèria, Egipte, Israel, Jordània, Líban, Marroc, Tunísia i Turquia).
El programa el gestiona la Fundació PRIMA sobre la base de plans de treball anuals, i el finançament previst fins a 2020 és de 220M€ provinents del programa de recerca Horizon 2020 i 274M € provinents d'aportacions dels estats membres.
S'han publicat els resultats dels projectes seleccionats durant la convocatòria 2018:
Entre els 9 seleccionats, de la convocatòria PRIMA secció 1, en l'apartat Cadena agroalimentària: implementant innovació en la cadena mediterrània d'agroaliments per a PIME, es troben les següents entitats catalanes:
Algèria, Alemanya, Croàcia, França, Itàlia, Marroc i Turquia.
Egipte, França, Itàlia, Tunísia i Turquia.
Entre els 27 seleccionats, de la convocatòria PRIMA secció 2, es troben dues entitats catalanes.
Algèria, Alemanya, Egipte, Itàlia, Tunísia i Turquia.
Israel, Itàlia, Jordània, Portugal
El projecte Govern Obert, que la Generalitat de Catalunya va presentar a la Unió Europea, busca reforçar les aplicacions de les tecnologies de la informació i de la comunicació per a l'administració electrònica, potenciant l'eficiència de la mateixa administració, ja que facilita la interoperabilitat entre aplicacions informàtiques i l'aprofitament de recursos.
Aquest projecte s'emmarca dins de l'Estratègia de recerca i innovació per a l'especialització intel·ligent de Catalunya (RIS3CAT), i en particular dins l'Agenda Digital a Catalunya 2020.
Amb la proposta Govern Obert s'espera centralitzar els portals de Transparència, Dades Obertes i Participació Ciutadana; publicar informació del règim de transparència de manera accessible, reutilitzable, didàctica i visual; fomentar la integració de la informació pública i la interoperabilitat dels sistemes d'informació; incrementar l'obertura de dades públiques i la seva qualitat; i promoure l'ús i aprofitament de les dades públiques obertes.
Amb aquest projecte, la Generalitat de Catalunya i el seu sector públic vol també compartir i promocionar els resultats i bones pràctiques de projectes i iniciatives innovadores, per tal d'alinear-se amb les polítiques de transparència de la Unió Europea i impulsar-les al territori.
El Centre de Telecomunicacions i Tecnologies de la Informació (CTTI) assumirà el rol d'executor i lideratge en la captació i bon seguiment del cofinançament proporcionat pel Programa Operatiu FEDER de Catalunya 2014-2020, per tal de garantir la correcta execució financera i tècnica dels projectes.
El Departament de Polítiques Digitals i Administració Pública ha participat en la consulta pública oberta de la Comissió Europea sobre el primer programa d'inversió per a polítiques digitals.
La gran majoria de les aportacions de la Generalitat han estat incorporades per la Comissió Europea, donada la coincidència entre les polítiques digitals catalanes i les tendències europees.
El programa Europa Digital es desplegarà en el proper marc pressupostari de la Unió Europea per al període 2021-2027, que destina 9.194 milions d'euros per a inversions en l'àmbit digital.
El programa inclou qüestions clau com ara la ciberseguretat, la digitalització de les administracions públiques, la supercomputació, la intel·ligència artificial i la millora de la capacitació i de les habilitats digitals de la ciutadania.
Així, es busca també la creació de Centres d'Innovació Digital que permetin l'accés a coneixements tecnològics i a instal·lacions d'experimentació i assessorament per a PIME i administracions i, com a mesura estrella, el programa proposa desenvolupar «biblioteques europees» comunes d'algoritmes, accessibles a tothom, a fi d'ajudar els sectors públic i privat a trobar i adquirir les solucions adequades a les seves necessitats.
La Generalitat ha estat capdavantera a l'hora de potenciar la innovació digital com a motor d'una nova economia i de la millora de les polítiques publiques, gràcies al departament de Govern que tracta de forma integral les Polítiques digitals i la innovació en l'Administració i en la Funció pública.
Entre algunes de les qüestions proposades, incorporades per la Comissió, s'ha fet èmfasi en la promoció de projectes europeus concrets per motivar la presència femenina en l'àmbit de les TIC i en les carreres científiques i tecnològiques, i també s'aposta per potenciar les competències digitals entre els professionals de l'Administració.
S'han destacat també les potencialitats d'aplicar la intel·ligència artificial en la innovació dels serveis públics i de la transformació de l'Administració, demanant una regulació dels algoritmes de processament de dades per tal de garantir-ne la neutralitat i l'ús ètic.
Així mateix, el Departament de Polítiques Digitals ha traslladat a la Comissió Europea la necessitat de recollir les dades de l'índex de referència del procés de digitalització de l'economia i la societat no només per Estats membres, sinó també per àmbit regional per tal d'avaluar-ne el compliment i les mancances concretes.
El programa Europa Digital es complementarà amb altres programes i fons com ara el Fons per a la Seguretat Interior (ISF) pel que fa a la ciberseguretat, el Programa Horizon Europa en l'àmbit de recerca i innovació, el Mecanisme Connectar Europa pel que fa a infraestructures de connectivitat; i els Fons Estructurals i d'Inversió Europeus (EFSI) per tal de desenvolupar els Centres d'Innovació Digital a totes les regions europees.
També es crearan sinergies amb altres instruments com ara l'Institut Europeu d'Innovació i Tecnologia, el Fons Europeu de Desenvolupament Regional, el Fons Social Europeu+ i Erasmus+.
La consellera d'Agricultura, Ramaderia Pesca i Alimentació, Teresa Jordà va comparèixer a la Comissió d'Agricultura del Parlament per explicar la proposta que defensarà el Govern de la Generalitat en relació a la nova Política Agrària.
La consellera va manifestar: "Seguirem reclamant i defensant que Catalunya pugui definir el seu Pla Estratègic, ja que el nostre sector, per les seves característiques, necessita que les polítiques agrícoles de la PAC es defineixin com més a prop seu millor."
Per aconseguir-ho, va dir, "si convé obrirem la via del recurs, per resoldre un tema que entenem que és competencial i que ha de tenir en compte la singularitat territorial, enlloc de plantejar-lo des de la uniformització".
Segons la consellera d'Agricultura, "és necessari també, i en això treballem, defensar una PAC més mediterrània, que tingui molt en compte el nostre sector i les característiques de la nostra agricultura, els conreus, el clima, la necessitat del regadiu, etc., i per això ens hem reunit amb les Conselleries homònimes dels Governs del País Valencià i, properament, de les Balears i Euskadi.
Perquè a interessos comuns, plantejaments comuns".
D'altra banda, Jordà va denunciar la reducció de fons de la PAC destinats al desenvolupament rural que es preveu per al període 2021/2027: per això, va declarar: "defensem disposar d'un pressupost suficient, tant per part de la Comissió Europea com de l'Estat espanyol i de la Generalitat de Catalunya, perquè creiem fermament que és necessari assegurar la continuïtat del sector primari en les seves vessants més importants: la de producció d'aliments sans, bons i segurs per a tota la societat i la de de gestió del territori, element vertebrador clau per tenir un país modern i equilibrat."
La titular del Departament d'Agricultura va finalitzar la intervenció recordant que "la PAC és una eina fonamental per al sector i el seu futur, que necessita millores i adaptacions, i així ho defensarem en tots àmbits o escenaris on hi tinguem veu, ja que només així assegurarem el nostre proveïment alimentari, la totalitat de la gestió del territori i l'orientació del nostre país cap al futur".
La campanya de la Declaració Única Agrària (DUN) 2019 començarà puntualment l'1 de febrer i per primer cop es farà en entorn web, amb una nova aplicació informàtica.
Incorpora les darreres tecnologies per a identificar-se digitalment i signatura electrònica.
Aquest nou entorn web esdevindrà el portal únic d'interoperabilitat del Departament d'Agricultura, Ramaderia, Pesca i Alimentació (DARP) de la Generalitat de Catalunya pel que fa a la sol·licitud d'ajuts de la Política Agrària Comuna (PAC) i a tots els tràmits que requereixin informació de superfícies de conreus i d'explotacions ramaderes.
Aquest nou sistema s'ha dissenyat conjuntament entre el DARP i les Entitats col·laboradores de la DUN, i:
Amb els requeriments identificats, s'ha creat aquesta nova aplicació que serà més àgil, més moderna, més connectada, més flexible, i amb més funcionalitats que la utilitzada fins ara.
L'aplicació és un punt de partida que anirà incorporant noves funcionalitats que caldrà anar definint amb els canvis que es preveuen per la PAC post 2020 pel que fa als controls.
Aquest any, es realitzarà la nova modalitat de control per monitoratge que ha establert la Comissió Europea, i que s'incorporarà progressivament.
Enguany es farà una prova real a les Terres de l'Ebre amb els ajuts del conreu de l'arròs.
Destacar que quant a la prioritat que el Departament té per la incorporació de joves a l'activitat agrària, es posarà en marxa un programa pilot de dinamització de joves a les comarques de Girona i del Camp de Tarragona.
Es crearà la figura del 'dinamitzador de joves', que serà un tècnic especialista del DARP que millorarà l'acompanyament del jove en el seu procés d'instal·lació i a la vegada coordinarà els diferents agents que intervenen en aquest procés d'incorporació (tutor de formació, tècnic de l'entitat col·laboradora, i tècnic del DARP), per a ajudar a assolir l'èxit del projecte d'instal·lació.
Totes aquestes novetats en l'àmbit de la digitalització de les dades i de la informació han merescut el primer premi en la categoria de serveis finalistes de la IV edició dels Premis Alfons Ortuño, organitzats per l'Escola d'Administració Pública de Catalunya, amb l'objectiu de reconèixer honoríficament les actuacions d'innovació i bones pràctiques en matèria de gestió pública de les administracions públiques catalanes.
En el context de l'Estratègia mediterrània MedCat 2030 -que està elaborant el Govern de Catalunya- el portal dels fons europeus a Catalunya estrena dos nous espais per posar més de relleu encara les oportunitats de finançament de la UE per a projectes a la Mediterrània.
D'una banda, volem fer més èmfasi en les diferents convocatòries de finançament europeu a les que poden optar les entitats públiques i privades de Catalunya que treballen en l'espai mediterrani.
A l'espai " Troba la teva convocatòria per temes " hem creat un nou àmbit Mediterrània en el que consultar les convocatòries de subvenció, licitació, premis, experts, etc que es financen gràcies als diferents fons europeus previstos per actuacions als països de la Mediterrània.
D'altra banda, també volem posar en valor aquells projectes promoguts o participats per entitats del nostre país i que tenen la Mediterrània com a espai d'actuació, sigui quin sigui el fons europeu del que hagin obtingut recursos.
A l'espai Projectes europeus a Catalunya trobareu exemples en els que inspirar-vos!
Amb aquests nous espais al portal dels fons europeus a Catalunya volem contribuir a refermar el compromís europeista i mediterrani del Govern de Catalunya.
Un nou implant de grafè permet registrar un tipus d'activitat cerebral que fins ara era inaccessible.
Actualment el mètode més comú per mesurar l'activitat del cervell en detall consisteix en implementar elèctrodes de metall al cervell, uns implants que tenen una resolució limitada i no permeten detectar freqüències inferiors als 0,1 hHz.
En canvi, els nous implants de grafè ofereixen una sensibilitat més gran que permetria, per exemple, detectar de manera molt precisa el focus de l'epilèpsia.
Aquesta innovació, que significa un avanç important en el tractament de l'epilèpsia i d'altres malalties neurològiques, ha estat desenvolupada en el marc del projecte europeu BrainCom, dotat amb 8,3 milions d'euros del programa Horizon 2020 de la Comissió Europea i coordinat per l'Institut de nanociència i nanotecnologia de Barcelona.
En el projecte participen altres socis d'Alemanya, França, Espanya, Suïssa, Regne Unit i Luxemburg.
L'objectiu de BrainCoin és desenvolupar una nova generació de dispositius que permetin gravar i estimular l'escorça humana per explorar i reparar les funcions cognitives.
El projecte es centra sobretot en la restauració de la parla i la comunicació en pacients que han patit un dany en la medul·la espinal superior o el tronc cerebral però també permetrà –com s'ha vist en els darrers resultats obtinguts- altres aplicacions clíniques com ara la monitorització de l'epilèpsia.
La recerca sobre el grafè és una de les iniciatives insígnia de la UE (FET Flagships) seleccionada al 2013 per a dotar-la amb la major inversió pública que s'hagi concedit mai a un projecte científic: 1.000 milions d'euros en 10 anys.
Aquesta convocatòria obre les portes a organitzacions que duguin a terme tallers, sessions i altres activitats al voltant de la UE Green Week per la edició 2019.
L'any passat, les propostes anaven encarades a les ciutats verdes, a les polítiques per millorar la qualitat de l'aire, soroll, residus i tractament de l'aigua, i a com construir una visió per les ciutats sostenibles.
Aquest any, la setmana està enfocada a la implementació de polítiques mediambientals, i intentarà resoldre qüestions com la importància de les lleis pel medi ambient, la operativitat d'aquestes a nivell nacional, o quin és el rol de la Unió Europea en tot aquest procés.
Per participar en la Green Week, que tindrà lloc del 13 al 17 de maig a Brussel·les, les organitzacions ja poden registrar-se online i donar a conèixer els respectius workshops i xerrades que es duguin a terme entre el 13 d'abril i el dia 9 de juny.
Els beneficis pels col·laboradors registrats són, entre d'altres:
Els col·laboradors en el 2018 van dur a terme propostes tan variades com el desenvolupament d'un joc interactiu pels consumidors des de Finlàndia, a esdeveniments de conscienciació utilitzant residus de la producció industrial des de Grècia, o bé una sessió assembleària a Itàlia en reciclatge i reutilització.
L'objectiu d'aquesta convocatòria és contribuir a l'aplicació efectiva i coherent de la legislació de la UE en matèria de dret civil, dret penal, drets fonamentals, ètica judicial i estat de dret, ajudant a atendre les necessitats de formació dels professionals de la justícia en aquests àmbits.
Aquesta convocatòria finançarà activitats de formació com ara:
Es donarà prioritat a la formació sobre els temes següents: instruments jurídics en matèria civil i mercantil, instruments jurídics en matèria familiar, instruments de cooperació judicial en matèria penal, instruments sobre drets processals en processos penals, lluita contra el blanqueig de diners, aplicació de la Carta dels Drets Fonamentals de la UE, lluita contra determinades formes i expressions de racisme i xenofòbia mitjançant el dret penal.
Les activitats de formació han d'incloure participants de diferents països elegibles.
Copernicus és el programa d'observació de la Terra de la Unió Europea, que contempla el nostre planeta i el seu entorn per obtenir el màxim benefici per a tots els ciutadans europeus.
El programa incubadora vol ajudar empreses que facin servir dades o informació del Copernicus, a desenvolupar el seu negoci.
Va ser llençat per la Comissió Europea per ajudar a les start-ups a créixer fent servir aquestes dades obertes.
Durant el primer any del programa s'han finançat 22 start-ups.
El programa atorga 50.000 euros a empreses de nova creació, per donar suport a la seva incubació.
Poden sol·licitar la incubadora que vulguin.
No ha de ser una incubadora del sector de l'espai i, és més, s'anima a incubadores d'altres sectors a participar.
Les start-ups poden gastar el finançament en el desenvolupament empresarial, inclosos els salaris.
Les seleccionades també obtindran accés a una xarxa d'experts i emprenedors, així com a instruments i oportunitats (per exemple, eines de disseny) dissenyades per ajudar-les a créixer.
L'Agència Europea de Sistemes Globals de Navegació per Satèl·lit (GSA) vol incrementar l'ús que se'n fa de Galileo.
Es tracta de què els usuaris el puguin explotar completament, cosa que actualment no sempre es fa a les aplicacions.
Amb aquest premi es vol encoratjar al desenvolupament d'aplicacions de mòbil que es basin en el sistema Galileo de posicionament, mostrant als usuaris els seus beneficis.
L'objectiu del concurs és dissenyar, desenvolupar, provar i llançar comercialment una aplicació mòbil capaç de proporcionar una posició i/o temps mitjançant l'ús del Galileo al mòbil.
Cada equip participant s'ha d'adreçar a un dels següents reptes:
Els participants han de demostrar que l'ús de Galileo a l'aplicació proporciona un valor afegit.
La participació al concurs està oberta a desenvolupadors d'aplicacions mòbils, emprenedors, estudiants, investigadors i qualsevol persona amb ganes de participar al repte.
El concurs està obert a equips, idealment d'una a set persones.
No hi ha cap limitació quant a la nacionalitat dels sol·licitants excepte el coordinador de l'equip que ha de ser un ciutadà de la UE.
Tots els sol·licitants han de tenir, com a mínim 18 anys en la data d'inscripció al concurs.
La iniciativa conjunta "Fuel Cells and Hidrogen" és una associació pública i privada que dóna suport a activitats de recerca, desenvolupament tecnològic i demostració (IDT) en tecnologies de piles de combustible i hidrogen a Europa i s'emmarca dins del programa de recerca Horizon 2020.
El seu objectiu és accelerar la introducció al mercat d'aquestes tecnologies i ajudar a una Europa baixa en emissions de carboni.
La convocatòria consta de molts tòpics, però les prioritats d'aquesta convocatòria són:
ERA-NET NEURON es va crear al 2003, amb l'objectiu d'investigar sobre el cervell i les seves malalties.
Les ERA NETs són projectes finançats per la UE (Horizon 2020) i per diferents països que fan recerca conjunta.
La investigació sobre el cervell humà i les seves malalties és un dels reptes clau del segle XXI.
Entre les moltes malalties que afecten la salut, els trastorns del cervell són causes importants de la qualitat de vida alterada i l'augment dels costos de l'atenció sanitària.
Malgrat alguns avenços en la comprensió dels mecanismes moleculars de diversos trastorns neurològics i psiquiàtrics, la investigació encara està lluny de poder oferir solucions per conquerir-les.
A més, el desenvolupament de tractaments curatius o estratègies de prevenció no ha tingut èxit fins ara.
Es necessita un esforç concertat d'organitzacions de finançament i grups de recerca en aquesta àrea per assolir l'objectiu a llarg termini de curar pacients amb trastorns del cervell i el sistema nerviós i ajudar els seus familiars.
En aquesta convocatòria, NEURON busca promoure projectes recerca en matèria de biomarcadors translacionals en desordres cerebrals.
Per als pacients afectats, un diagnòstic correcte i un tractament individualitzat sense efectes secundaris greus tenen una importància crucial.
L'objectiu de la convocatòria és facilitar projectes multinacionals de recerca col·laborativa que tractin la necessitat mèdica no satisfeta de biomarcadors vàlids i fiables per al diagnòstic, l'estratificació del pacient, el pronòstic, el seguiment i la predicció de la resposta al tractament i els efectes secundaris en malalties neurològiques i psiquiàtriques.
Les propostes de recerca haurien de cobrir:
Només els projectes transnacionals rebran subvenció i hauran d'estar composats per un mínim de tres equips de recerca de diferents països.
Poden aplicar equips de recerca universitaris, equips de recerca públics, hospitals i pimes.